ועדת הכספים, כנסת 20, פרוטוקול מספר 1176, 2018-12-03 10:43

משה גפני: אני פותח את ישיבת ועדת הכספים.

איתן ברושי: אדוני, הצעה לסדר.

איתן ברושי: אדוני היושב-ראש, חברי הכנסת, אני רציתי הצעה לסדר.

משה גפני: רצית לומר תודה לגבי המחצבה.

משה גפני: אתה לא היית כאן, אבל המחצבה סודרה.

איתן ברושי: אני רוצה לומר שאתה בטח יודע שהולך להיסגר מפעל הטונה בטירת הכרמל.

משה גפני: כן.

משה גפני: נכון.

איתן ברושי: 80 עובדים הולכים הביתה.

איתן ברושי: לא מעט דיונים היו כאן בראשותך.

איתן ברושי: משרד האוצר לא הסכים להתפשר על אחוז אחד של מכס.

איתן ברושי: יש לנו גם מפעל בבאר שבע.

איתן ברושי: אתמול ביקרתי בטמרה בגליל המערבי, במפעלי הטקסטיל, בענף האופנה שהיו כאן לא מעט דיונים סוערים עליו, וראיתי חדר שהתרוקן מ-150 תופרות ונשארו בו בודדות.

איתן ברושי: אדוני היושב-ראש, זה לא דיון אלא זו רק קריאת כיוון לומר לך שבתוך המהלכים שראינו כאן, יש איום על השוק המקומי, על הייצור המקומי וכל הסיפור הזה הוא טונה.

איתן ברושי: זה לא היה נכון להגיע לרגע הזה ואולי עוד אפשר לעצור.

איתן ברושי: אני מזכיר שמחכה כאן דיון כדי לעצור את ירידת המכס של הדגים.

איתן ברושי: עצרנו כאן את הדגים וצריך לעצור כי לפי השוונג הזה, לא יהיו גם דגים חיים ולא רק לא תהיה טונה.

איתן ברושי: מישהו כאן התבלבל בין היעדים הלאומיים לשאלות של יוקר המחיה.

משה גפני: לקחתי את זה לתשומת לבי.

משה גפני: ראיתי את זה היום בעיתון.

איתן ברושי: אנחנו בירידה תלולה לפחות בתפיסה הערכית של תפקיד הממשלה.

איתן ברושי: תודה.

משה גפני: תודה רבה.

מיקי רוזנטל: איך ממשלה של שפנים יכולה לטפל בדגים?

מיקי רוזנטל: אי אפשר.

איתן ברושי: תן לה גזר.

משה גפני: אנחנו עוברים לסעיף הבא בסדר היום – אישור מוסדות ציבור לעניין סעיף 46 לפקודת מס הכנסה (רשימה שסימנה: 13-263-18).

משה גפני: ארז אורעד, אני רוצה לשבח אותך על הקצב של האישורים שאתם מנפיקים.

ארז אורעד: תודה רבה.

משה גפני: אני לא זוכר תקדים כזה.

משה גפני: זאת אומרת, כל השנים אני נמצא כאן, אני נמצא בוועדה, והקצב הזה שאתם מובילים את אישור מוסדות הציבור גם מראה שהממשלה פחות משתתפת כי זאת מעין תמיכה והתמיכה הזאת היא תמיכה עקיפה אבל היא תמיכה שמעודדת את זה.

משה גפני: אחרי ששיבחתי אותך, בבקשה.

ארז אורעד: תודה רבה.

ארז אורעד: בוקר טוב לכולם.

ארז אורעד: חברי ועדת הכספים, כבוד היושב-ראש משה גפני, אני מתכבד להביא בפניכם רשימה לאישור מוסדות ציבור לעניין סעיף 46 לפקודת מס הכנסה.

ארז אורעד: מספר הרשימה הוא 13-263-18 וחשוב שזה יירשם בפרוטוקול.

ארז אורעד: הרשימה הזאת נבדקה על ידי מפקחי היחידה שבראשותי וגם עברה את הוועדה הציבורית המייעצת של מנהל רשות המיסים ומובאת כאן לאישורכם.

מיקי לוי: יש ייעוץ משפטי בסביבה?

מיקי לוי: יש לי שאלה.

מיקי לוי: היום כדי ללכת להיות נהג מונית או נהג אוטובוס צריך תעודת יושר ואז חלק מההליך שלנו כאן מתייתר.

מיקי לוי: האם אפשר לקבל או לבקש או מה צריך לעשות בפקודה כדי לבקש תעודת יושר מאותם יושבי-ראש והאם זה נראה בתחום הסביר?

מיקי לוי: אין לי תשובות לכל.

משה גפני: אני לא בטוח שזה נכון.

משה גפני: אנחנו מדברים על גופים אזרחיים שעושים את מה שהממשלה לא עושה.

מיקי לוי: תרשה לי לשאול את השאלה שוב כי שגית נכנסה וזה חשוב.

מיקי לוי: אני תוהה בקול רם האם אותם יושבי-ראש של אותם גופים, שהיום כל אחד שהולך להוציא רישיון על מונית או על אוטובוס, מבקשים ממנו תעודת יושר.

מיקי לוי: במקום שאנחנו נדון כאן ונעשה בדיקות, האם נראה בתחום הסביר שלאותם יושבי-ראש – ומצאנו כאלה שלא היו ראויים – תינתן תעודת יושר?

מיקי לוי: הפקודה תבקש או להכניס שינוי בפקודה.

מיקי לוי: האם זה נשמע בתחום הסבירות לבקש תעודת יושר?

שגית אפיק: לדעתי זה אפילו לא דורש תיקון בפקודה.

שגית אפיק: זה מול ארז.

שגית אפיק: השאלה כמה נטל זה מטיל עליו.

מיקי לוי: כלום.

מיקי לוי: 25 שקלים ולגשת לדואר לקבל.

ארז אורעד: משיקולי יעילות אנחנו לא חושבים שצריך לדאוג תעודת יושר.

ארז אורעד: זה לסרבל את המערכת.

דוד אמסלם: תעודת יושר על מה?

משה גפני: על סעיף 46.

ארז אורעד: כאן מגיעות העמותות שלמעשה מקבלות כסף.

שגית אפיק: אחד הדברים שרוצים כאן

שגית אפיק: ביחס לעמותות האלה של סיף 46 זה שהתהליך יהיה יעיל וזה משהו שגם הוועדה מבקשת הרבה פעמים מארז.

מיקי לוי: אלה 10 ימי עבודה.

משה גפני: אני לא בטוח שזה נכון.

מיקי לוי: סרבול, זה סיפור אחד.

מיקי לוי: זה לא סרבול.

מיקי רוזנטל: אני אסביר לכם מה עומד מאחורי זה.

מיקי רוזנטל: לא פעם מתפרסמות כל מיני כתבות על חשדות שנבדקים פה ושם.

מיקי רוזנטל: אנחנו באים כאן לאשר ואנחנו אפילו לא יודעים אם זה אותו אדם.

משה גפני: ברוב המקרים זה לא אותו אדם.

מיקי רוזנטל: כדי לא לפגוע באנשים סתם, אם האיש הרלוונטי מביא תעודת יושר, אנחנו יודעים שאין בעיה.

מיקי רוזנטל: זה כל הרעיון.

מיקי רוזנטל: לא שמחפשים כאן משהו אחר.

מיקי רוזנטל: אין כאן שום דבר נסתר.

מיקי רוזנטל: זה היה הרעיון.

משה גפני: בסדר.

משה גפני: נדבר על העניין הזה.

מיקי לוי: לומר פרוצדורה, זאת לא תשובה כי מדובר בעשרה ימים.

משה גפני: נדבר על העניין הזה.

מיקי לוי: אני מבקש לקבל חוות דעת וסקירה קלה בכמה משפטים על אתגרים.

מיקי לוי: מספר 7 ברשימה.

ארז אורעד: עמותת אתגרים.

ארז אורעד: העמותה למעשה עוסקת בשתי מטרות ציבוריות שהן חינוך ודת.

ארז אורעד: העמותה עוסקת בעידודם של בני נוער לכתיבה תורנית.

ארז אורעד: העמותה נוסדה בשנת 2014.

מיקי לוי: מי ייסד אותה?

מיקי לוי: אני מבקש את כל הפרטים.

ארז אורעד: אני אתן לך מה שרשום לי כאן.

ארז אורעד: דרך אגב, כל הפרטים אפשר להוציא גם מאתר ה-גייד סטאר שזה אתר של משרד המשפטים ושם יש ממש את כל הדוחות הכספיים אבל כאן אני אתן לכם את התמצית.

ארז אורעד: העמותה עוסקת בעידודם של בני הנוער בכתיבה תורנית מתוך מטרה להביאם לדפוס ומתוך הכרה שהכתיבה התורנית, הכתיבה בכללה וכתיבה תורנית בפרט, כי היא למטרות דת - - -

משה גפני: זה נוער נושר?

ארז אורעד: כן.

ארז אורעד: נוער שזקוק לטיפוח.

ארז אורעד: זה גם יכול לפתח אותם בכל מישורי ההתפתחות, גם ברמה האישית וגם ברמה התורנית.

ארז אורעד: הכתיבה למעשה, כפי שכולנו יודעים גם לגבי עצמנו, מחדדת את ההבנה ומוציאה כוחות יצירתיים גם מקרבו של אותו נוער.

ארז אורעד: חברי ההנהלה בעמותה הם משה פרוכטר ואלחנן כהנא.

ארז אורעד: המשכורות שלהם הן משכורות די ממוצעות.

ארז אורעד: אנחנו יכולים לראות כאן משכורת של 58,000 שקלים בשנה.

ארז אורעד: מחזור העמותה הוא 462,000 שקלים, 561 יחד עם התרומות.

ארז אורעד: יש לך משהו ספציפי לגבי העמותה?

מיקי לוי: אני מזהיר את עצמי אבל אני מבקש ושואל בעדינות לגבי עמותת עמלה של תורה.

מיקי לוי: מספר 10 ברשימה.

מיקי לוי: יושב ראש העמותה – ושוב, אני נזהר בלשוני – על פי הבדיקות שעשיתי גר אותו אדם עם אותו שם באותה עיר שייעץ ייעוץ למשכנתאות, עקץ אנשים ונשלח למאסר.

מיקי לוי: אני נזהר בלשוני כי אין לי מספר תעודת זהות.

מיקי לוי: אני מבקש לא להצביע עליה עד שהם יבדקו את הכול.

ארז אורעד: אני לא יודע בדיוק פרטנית.

מיקי לוי: דודי, אם אתה לא יודע, אני בודק את כולם.

מיקי לוי: אני עושה שיעורי בית ומגיע לכאן כמו שצריך.

מיקי לוי: אז אפשר לגחך כמה שרוצים אבל אני עושה את עבודתי נאמנה.

דוד אמסלם: לא הבנתי.

דוד אמסלם: אליהו מלכה, מה בדקת לגביו?

דוד אמסלם: איפה הוא גר?

דוד אמסלם: אני שואל מה בדקת.

משה גפני: הוא אמר.

דוד אמסלם: מעבר למה שרשום כאן, איך אפשר לבדוק?

מיקי לוי: אני מבקש לא להצביע על העמותה הזאת.

מיקי רוזנטל: יש אדם בשם אליהו מלכה.

דוד אמסלם: הבנתי.

דוד אמסלם: אין בעיה.

דוד אמסלם: תבדקו את זה.

משה גפני: לא נעשה דיון על זה.

דוד ביטן: תסכים אתי שהשם מצוין.

משה גפני: כן, אבל אם מאחורי זה עומד אדם פלילי, אנחנו לא רוצים לאשר.

מוסי רז: לגבי מספר 24.

מוסי רז: אני שואל מה זאת העמותה הזאת.

מוסי רז: מוסרי, ארגון זכויות אדם יהודי.

ארז אורעד: לעמותה יש מחזור מאוד מאוד נמוך.

ארז אורעד: היא הוקמה בשנת 2016 במטרה לפעול להגנת זכויות האזרח בישראל שהיא מטרה מוכרת.

ארז אורעד: בשלב זה המחזור שלה הוא נמוך ולכן ניתן לה אישור לשנה אחת בלבד.

ארז אורעד: היא נועדה לפעול להגנה על זכויות האזרח.

ארז אורעד: בפעילות העמותה הוצאת פרסומים בנושא של שמירה על זכויות אדם וצדק לפי תורת ישראל.

מוסי רז: יש כאן עמותה אבל השאלה אם הם הגישו לך דוח מילולי על העבודה שלהם או שלא הגישו.

ארז אורעד: דוח מילולי הם מגישים לחברתי מצד ימין ברשם התאגידים.

ארז אורעד: יש לה דוח מילולי.

ארז אורעד: על סמך זה הם מקבלים אישור ניהול תקין.

ארז אורעד: יש להם אישור ניהול תקין.

גתית שומכר: אחד ממסמכי החובה לקבלת אישור ניהול תקין, זה דוח מילולי.

מוסי רז: מה כתוב בדוח המילולי הזה?

מוסי רז: זאת עמותה פוליטית לכל דבר.

משה גפני: אני רוצה לומר משהו.

משה גפני: זה שבאים ובודקים, בסדר, אני בעד, אני לא רוצה שיהיה כאן אישור.

משה גפני: אנחנו מביאים את כולם יחד כי אנחנו רוצים לחסוך זמן.

משה גפני: רובם עושים את עבודתם נאמנה.

משה גפני: אני לא חושב שאנחנו צריכים להיכנס למה שעכשיו שאלת.

משה גפני: מה ששאל מיקי, זה בסדר.

משה גפני: אם זה באמת אדם פלילי, לא צריך לאשר לו אלא שהוא יצא מהעמותה.

משה גפני: מה שאתה שואל, אתה כבר נכנס לתוכן.

משה גפני: אם אנחנו נכנסים לתוכן, היה כאן ויכוח נורא והיום למשל על העמותה של ילדי המסתננים.

משה גפני: אני תמכתי.

מוסי רז: אבל היה ויכוח.

משה גפני: היה ויכוח אבל אף פעם לא היה – לפחות בזמן שאני יושב ראש - שבגלל ויכוח פוליטי, ציבורי כזה או אחר, לא קיבלו אישור.

מוסי רז: מה שאני יודע זה שזאת עמותה פוליטית.

ארז אורעד: ברגע שאין לנו עדכון לגבי ניהול תקין שזה התפקיד שלה - - -

מיקי לוי: אני מבקש את אותה שורה, את אותה עמותה.

ארז אורעד: אנחנו נוסיף.

מיקי לוי: כן ניהול תקין, לא ניהול תקין, ניתן לו לשנה.

ארז אורעד: לפי הבקשה של זה, זה מופיע גם פה, ברשימה.

מיקי לוי: לא, לא מופיע.

ארז אורעד: לשנה.

ארז אורעד: אישור הגשת מסמכים.

ארז אורעד: לשנה.

ארז אורעד: מחזור.

משה גפני: כן, זה נמצא.

ארז אורעד: מה שאין זה את ברירת המחדל שהם בסדר, שיש להם גם אישור ניהול תקין וגם הגשת מסמכים.

משה גפני: את יכולה לומר לנו משהו על הרשימה הזאת?

גתית שומכר: כן.

ארז אורעד: זה לא התפקיד שלה לרשום את זה.

גתית שומכר: מנהלת חטיבת רווחה ברשם העמותות ומרכזת תחום ניהול תקין.

גתית שומכר: הרשימה הועברה אלינו מרשות המיסים.

גתית שומכר: לחברות לתועלת הציבור יש או אישור ניהול תקין או אישור על הגשת מסמכים.

משה גפני: לגבי אותו אדם, מלכה, מיקי, אני מציע שננהג כמו שנהגנו כי אם אנחנו סתם מעכבים, זה לא בסדר.

משה גפני: אנחנו נאשר את כל הרשימה ואני אגיש רביזיה.

משה גפני: לא נחזור עם זה עד שהוא לא נותן תשובה.

משה גפני: בפעם הקודמת הוא חזר עם תשובה ודי התביישתי.

משה גפני: הוא נתן תשובה מפורטת ומיידית.

משה גפני: הוא גם התקשר אלי לשאול למה עשינו לו את זה.

דוד ביטן: לא בודקים את כולם?

ארז אורעד: אנחנו בודקים את כולם.

דוד ביטן: למה צריך להגיע לזה שמיקי בדק ומצא משהו?

דוד ביטן: אתה בודק את זה לפני שאתה מביא אלינו?

משה גפני: כן.

משה גפני: ודאי.

מיקי לוי: המערכת בודקת כמויות.

ארז אורעד: רוב המקרים שמיקי העלה כאן, זה לא היה מוצדק.

דוד אמסלם: דוד שואל האם יש לכם מסננת מרכזית.

משה גפני: בטח.

דוד ביטן: למה צריכים להגיע למיקי שיעשה עבודת בדיקה?

דוד ביטן: אמנם הוא אוהב לחזור לזה מהתקופה בה הוא היה ניצב.

מיקי לוי: זה לא שייך.

מיקי לוי: כל אחד יכול לעשות את מה שאני עושה.

דוד ביטן: עבודת בילוש.

משה גפני: יש ועדה ציבורית שנמצאת שם.

משה גפני: יש את הבדיקות שהם עושים והן בדיקות מקצועיות.

משה גפני: הם לא מביאים את זה לכאן, הרבה לא מביאים לכאן, כי הם בדקו וראו שאי אפשר לתת להם את האישור לפי סעיף 46.

משה גפני: מה שהם מביאים בסופו של דבר, פתאום הוא מוצא באיזה עיתון דבר שהם לא ראו אותו והם גם לא יכולים לראות אותו.

משה גפני: הוא אומר שהוא ראה בעיתון שמלכה הזה עקץ בנושאי משכנתאות.

ארז אורעד: אני רוצה לציין כאן דבר אחד שיהיה מובן.

ארז אורעד: אנחנו מעבירים את הכול במסננות מרשם העמותות דרך אנשים שאני מפעיל בתוך המערכת בנושא של הקרובים, בנושא של הבנת הון וכל הדברים.

ארז אורעד: זה גם מגיע למפקחים וגם מגיע לוועדה.

ארז אורעד: זה לא אומר שזה מכסה אותי מפני טענות בעתיד.

משה גפני: בסדר.

משה גפני: רבותיי, מי בעד אישור רשימת מוסדות ציבור לעניין סעיף 46 לפקודת מס הכנסה (רשימה שסימנה: 13-263-18)?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הרשימה אושרה.

משה גפני: על עמותה מספר 10, אליהו מלכה, אני מגיש רביזיה.

משה גפני: ברגע שתיתן תשובה שזה לא בסדר, אני אצביע נגד הרשימה הזאת.

משה גפני: במידה ואתה תביא תשובה שאומרת שהוא בסדר וזאת סתם החלפה של שמות, כמו שהיה בפעם האחרונה, אני מבטל את הרביזיה וממילא הוא מאושר.

משה גפני: תודה רבה.